**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2015. december 16-i ülésére)

**TÁRGY: A 0283/22. HRSZ-ON NYILVÁNTARTOTT, LEGELŐ MŰVELÉSI ÁGBAN LÉVŐ INGATLAN ÉRTÉKESÍTÉSE SZENTGYÖRGYI SÁNDOR RÉSZÉRE**

Szentgyörgyi Sándor 6200 Kiskőrös, Segesvári utca 7. szám alatti lakos vételi szándéknyilatkozatot nyújtott be Kiskőrös Város Polgármesterének címezve Kiskőrös Város Önkormányzata (a továbbiakban: Önkormányzat) kizárólagos tulajdonában lévő 0283/22. hrsz-on nyilvántartott, természetben 6200 Kiskőrös, Alsó-cebén található, legelő művelési ágban lévő, 4538 m2 alapterületű, 0,95 aranykorona értékű ingatlan megvásárlása érdekében.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 12. § (4) bekezdés b) pontja alapján a nettó 10.000.000,- Ft egyedi értéket el nem érő vagyont értékesíteni versenytárgyalás kiírása nélkül, a nemzeti vagyonról szóló 2011. évi CXCVI. törvényben foglaltak figyelembevételével lehet. Az értékesítésre kijelölésről a Polgármester, a tulajdonjog átruházás szerződésben foglalt feltételeinek elfogadásáról a Képviselő-testület dönt. A fentiek alapján a 0283/22. hrsz-on nyilvántartott legelő művelési ágban lévő ingatlan értékesítésre kijelölése megtörtént.

Az ingatlanforgalmi szakértő által készített szakértői vélemény alapján az ingatlan jelenlegi piaci forgalmi értéke 200.000,- Ft. Az ingatlan helyszínrajza a határozat-tervezet mellékletét képezi.

Szentgyörgyi Sándor kérelmező kiskőrösi lakos, az adásvétellel érintett legelő melletti ingatlanok tulajdonosa, valamint őstermelő igazolvánnyal rendelkezik, szőlő,- alma,- zöldség és virágtermesztéssel foglalkozik.

Kérelmező a fentiekben nevesített ingatlan tulajdonjog-átruházáshoz szükséges adásvételi szerződés elkészíttetésének és a tulajdonjog ingatlan-nyilvántartásba történő bejegyeztetésének költségét magára vállalja.

A fentiekre tekintettel javaslom, hogy a Képviselő-testület járuljon hozzá az Önkormányzat kizárólagos tulajdonában lévő, 0283/22. hrsz-on nyilvántartott, 4538 m2 alapterületű, legelő művelési ágban lévő ingatlan tulajdonjogának adásvétel útján történő átruházásához Szentgyörgyi Sándor részére. Továbbá a Képviselő-testület járuljon hozzá az adásvételi szerződés megkötéséhez, valamint a tulajdonjog ingatlan-nyilvántartásba történő bejegyzéséhez.

**Kiskőrös, 2015. december 9.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. hozzájárul Kiskőrös Város Önkormányzata kizárólagos tulajdonában lévő, 0283/22. hrsz-on nyilvántartott, természetben 6200 Kiskőrös, Alsó-cebén található, 4538 m2 alapterületű, legelő művelési ágban lévő, 0,95 aranykorona értékű ingatlan adásvétel útján történő értékesítéséhez 200.000,- Ft vételárért Szentgyörgyi Sándor 6200 Kiskőrös, Segesvári utca 7. szám alatti lakos részére.
2. egyetért azzal, hogy az 1. pontban nevesített szerződés elkészíttetésének, valamint a tulajdonjog ingatlan-nyilvántartásba történő bejegyeztetésének költségét Szentgyörgyi Sándor viseli.
3. felhatalmazza a polgármestert az adásvételi szerződés aláírására, az ahhoz kapcsolódó egyéb jognyilatkozatok megtételére és a tulajdonjog ingatlan-nyilvántartásba történő bejegyeztetéséhez.

**Felelős:** polgármester

**Határidő:** azonnal